**ОБЩИНА АКСАКОВО ОБЛАСТ ВАРНА**



***гр. Аксаково 9154 тел. (052)76 20 66***

***ул. „Г. Петлешев” № 58Б факс (052)76 32 93***

[***www.aksakovo.bg***](http://www.aksakovo.bg) ***е-mail:[aksakovo@aksakovo.bg](mailto:aksakovo@aksakovo.bg)***

**ДО**

**Г-ЖА СВЕТЛАНА ДОБРЕВА**

**ПРЕДСЕДАТЕЛ НА**

**ОБЩИНСКИ СЪВЕТ - АКСАКОВО**

**ДОКЛАДНА ЗАПИСКА**

от

**инж. Атанас Стоилов**

**Кмет на Община Аксаково**

**Относно:** *съгласие за изработване на проект за ПУП-ПРЗ за промяна отреждането на терен отреден за „озеленяване“ в кв.30 по действащия регулационен план на с.Орешак, общ. Аксаково /поземлен имот /ПИ/ с идентификатор 53691.501.546 по КККР на с.Орешак/ от „озеленяване“ в „жилищно строителство“*

**УВАЖАЕМА ГОСПОЖО ДОБРЕВА,**

**УВАЖАЕМИ ОБЩИНСКИ СЪВЕТНИЦИ,**

Съгласно АОС №7421/22.11.2023г., вписан в Службата по вписванията вх.рег.№35774, Акт №101, том XCIV, дело №21733 от 22.11.2023г., Община Аксаково е собственик на поземлен имот /ПИ/ с идентификатор 53691.501.546 по КККР на с.Орешак, община Аксаково, одобрени със Заповед №РД-18-149/17.08.2022г. на Изпълнителния Директор на АГКК, трайно предназначение на територията – урбанизирана, начин на трайно ползване – „за друг вид озеленени площи“, целият с площ 996 кв.м. съответстващ на терен отреден за „озеленяване“ в кв.30 по регулационния план на населеното място, одобрен със Заповед №2132/26.10.1984г. на Председателяна ОНС-Варна.

Предвид настъпилите съществени промени в обществено-икономическите и устройствените условия, при които е бил съставен регулационния план на населеното място предлагаме да бъде изработен Подробен устройствен план – План за регулация и застрояване /ПУП-ПРЗ/ по чл.135а от ЗУТ, за установяване режим на застрояване на гореописания имот за зона „Жм“ с конкретно отреждане „за жилищно строителство“. Поради обстоятелствата, че община Аксаково е собственик на терена отреден за „озеленяване“ в кв.30 /поземлен имот /ПИ/ с идентификатор 53691.501.546 по КККР за територията/ и заинтересувано лице по смисъла на чл.131, ал.1 от ЗУТ, за изменение на отреждането на имота е необходимо съгласието на Общински съвет-Аксаково.

Предлагам да бъде изработен Подробен устройствен план – План за регулация и застрояване /ПУП-ПРЗ/ по чл.135а от ЗУТ, за установяване режим на застрояване на имота за зона „Жм“ с конкретно отреждане „за жилищно строителство“, което обосновава съгласуването на предложението за изменение на плана от Общински съвет-Аксаково.

**Предвид гореизложеното и на основание чл. 21, ал. 1, т. 8, т. 11 и ал. 2 от ЗМСМА, чл.8, ал. 1 от ЗОС, чл.62а, ал.4 от ЗУТ, във връзка с чл. 134, ал. 1, т. 1 от ЗУТ, предлагам на Общински съвет – Аксаково, следното**

**РЕШЕНИЕ:**

1. Дава съгласие за промяна предназначението и изработване на проект за Подробен устройствен план – План за регулация и застрояване /ПУП –ПРЗ/ по чл.135а от ЗУТ, за терен отреден за „озеленяване“, кв.30 по действащия регулационен план на с.Орешак, общ. Аксаково /поземлен имот /ПИ/ с идентификатор 53691.501.546 по КККР на с.Орешак/ за установяване режим на застрояване на имота за зона „Жм“ с конкретно отреждане „за жилищно строителство“, собственост на община Аксаково, даващ възможност за реализация на бъдещи инвестиционни инициативи/намерения.

2. Възлага на кмета на община Аксаково да предприеме всички необходими действия, свързани с изпълнението на предходната т. 1 в съотвествие с действащата нормативна уредба.

**Приложение:**

1. АОС №7421/22.11.2023г.
2. Скица на поземлен имот №15-1168458-03.11.2023г. от СГКК - Варна.
3. Извадка от действащия регулационен план на с.Орешак.
4. Задание за изработване на ПУП-ПРЗ по чл.135а от ЗУТ.

С уважение,

**ИНЖ. АТАНАС СТОИЛОВ**

*Кмет на община Аксаково*

Съгласувано с:

Десислава Стоянова - Зам.-Кмет на Община Аксаково

Ир. Добрева, директор на дирекция АПНО

Изготвил:

арх.Ив.Неделчева

Началник отдел „АУП“